
	1.
	Rīkojuma projekts
1. Saskaņā ar Publiskas personas mantas atsavināšanas likuma 4. panta pirmo daļu un 5. panta pirmo daļu atļaut valsts akciju sabiedrībai "Valsts nekustamie īpašumi", ievērojot Publiskas personas mantas atsavināšanas likuma 45. panta pirmās daļas nosacījumus, pārdot izsolē valsts nekustamo īpašumu (nekustamā īpašuma kadastra Nr. 17009017174) – dzīvokļa īpašumu Nr.1 (telpu grupas kadastra apzīmējums 17000400289001001) un kopīpašuma 480/2405 domājamās daļas no četrām būvēm (būvju kadastra apzīmējumi 17000400289001; 17000400289002; 17000400289003 un 17000400289004) un zemes vienības (zemes vienības kadastra apzīmējums 17000400289) 0,0696 ha kopplatībā – Uliha ielā 84 -1, Liepājā, kas ierakstīts zemesgrāmatā uz valsts vārda Finanšu ministrijas personā.
	Iebildums (TM - 06.02.2025.)
Rīkojuma projekts šobrīd paredz atsavināt valsts nekustamo īpašumu - dzīvokļa īpašumu Nr.1 (telpu grupas kadastra apzīmējums 17000400289001001), kas dabā vairs neeksistē, un tam piederīgās kopīpašuma 480/2405 domājamās daļas no četrām būvēm (būvju kadastra apzīmējumi 17000400289001; 17000400289002; 17000400289003 un 17000400289004) un zemes vienības (zemes vienības kadastra apzīmējums 17000400289). Ievērojot minēto, lūdzam skaidrot, vai par darījuma priekšmetu var būt lietas, kas dabā neeksistē un kuras nav plānots atjaunot dabā.
Piedāvātā redakcija
-
	Ņemts vērā
Skaidrojam, ka saskaņā ar Dzīvokļa īpašuma likuma 2.panta otro daļu - dzīvokļa īpašums kā lietu kopība sastāv no atsevišķā īpašuma un attiecīgas kopīpašuma domājamās daļas. Dzīvokļa īpašuma sastāvā ietilpstošais atsevišķais īpašums un kopīpašuma domājamā daļa tiesiski nav atdalāmi.
Atsavināšanai virzītais valstij piederošais nekustamais īpašums (nekustamā īpašuma kadastra Nr. 17009017174), kas reģistrēts Liepājas pilsētas zemesgrāmatas nodalījums Nr. 3870 – 1, sastāv no dzīvokļa īpašumu Nr.1 (telpu grupas kadastra apzīmējums 17000400289001001) un kopīpašuma 480/2405 domājamās daļas no būvēm (būvju kadastra apzīmējumi 17000400289001 un 17000400289002; 17000400289003 un 17000400289004) un zemes vienības (zemes vienības kadastra apzīmējums 17000400289) 0,0696 ha kopplatībā – Uliha ielā 84 -1, Liepājā. Dzīvokļa īpašums Nr.1 (telpu grupas kadastra apzīmējums 17000400289001001) atbilstoši ierakstam Liepājas pilsētas zemesgrāmatas nodalījumā Nr. 3870 - 1 un Nekustamā īpašuma valsts kadastra informācijas sistēmas datiem, ietilpst dzīvojamā mājā  (būves kadastra apzīmējums 17000400289001) Uliha ielā 84, Liepājā.
Ministru kabineta 19.08.2014. noteikumu “Vispārīgie būvnoteikumi” 11.punkts nosaka: “Ja būvei nav saglabājies neviens konstruktīvais elements un teritorija ir sakārtota, būvvalde pēc zemes vai būves īpašnieka vai, ja tāda nav, tiesiskā valdītāja vai lietotāja pieprasījuma saņemšanas 10 darbdienu laikā veic apsekošanu dabā un izdod dokumentu, kas apliecina būves neesību. Izziņā par būves neesību būvvalde norāda ziņas par objektu (būves kadastra apzīmējums, būves īpašnieks, būves lietošanas veids un būves raksturlielumi) un zemesgabalu (zemes vienības kadastra apzīmējums, zemes vienības adrese, zemesgabala īpašnieks).”
 
Apsekojot dabā nekustamo īpašumu Uliha ielā 84, Liepājā, kura sastāvā saskaņā ar  NĪVKIS divas dzīvojamās būves ir pilnībā sadalītas sešos dzīvokļu īpašumos, tai skaitā  valstij piederošais dzīvokļa īpašums Nr.1 - dzīvojamā telpu grupa (telpu grupas kadastra apzīmējums 17000400289001001) būvē (būves kadastra apzīmējums 17000400289001),  tika konstatēts, ka būvei  ir saglabājies konstruktīvais elements – pamati.
Ņemot vērā minēto un saskaņā ar Ministru kabineta 19.08.2014. noteikumu “Vispārīgie būvnoteikumi” 11.punkts  būvvaldei nav pamata izsniegt izziņu par būves neesamību.  Līdz ar to attiecīgi nav pamata ierosināt būves dzēšanu  no NĪVKIS un Zemesgrāmatas.
Civillikuma 1068.pants noteic, ka rīkoties ar kopīpašuma priekšmetu, kā visumā, tā arī noteiktās atsevišķās daļās, drīkst tikai ar visu kopīpašnieku piekrišanu. Savukārt, Dzīvokļa īpašuma likuma 5.pants noteic,  ka, mainoties atsevišķā īpašuma kopējai platībai, attiecīgi mainās arī katrā dzīvokļa īpašumā ietilpstošās kopīpašuma domājamās daļas apmērs un ka dzīvokļa īpašumā ietilpstošo kopīpašuma domājamo daļu pārrēķina un reģistrē atbilstoši NĪVKIS reģistrētajiem aktuālajiem būves datiem, pamatojoties uz dzīvokļu īpašnieku kopības lēmumu. 
VNĪ rīcībā nav citu dzīvokļu īpašnieku piekrišanas, proti nav dzīvokļu īpašnieku kopības lēmuma veikt darbības, kuru rezultātā tiktu izmainītas dzīvokļu īpašumu kopējās platības un attiecīgi  mainīt arī katrā dzīvokļa īpašumā ietilpstošās kopīpašuma domājamās daļas apmēru.  
Ņemot vērā, ka juridiski – saskaņā ar NĪVKIS un Liepājas pilsētas zemesgrāmatas nodalījuma Nr. 3870 – 1 ierakstu, valsts Finanšu ministrijas personā ir dzīvokļa īpašuma  īpašniece, ievērojot Publiskas personas finanšu līdzekļu un mantas izšķērdēšanas novēršanas likumā publiskām personām uzlikto pienākumu lietderīgi rīkoties ar finanšu līdzekļiem un mantu, ir sagatavots rīkojuma projekts “Par valsts nekustamā īpašuma Uliha ielā 84 – 1, Liepājā, pārdošanu”.  
Lai nākamajam valsts dzīvokļa īpašuma ieguvējam nodrošinātu pilnīgu informāciju par nekustamo īpašumu, anotācijā norādīts, ka izsoles noteikumos tiks iekļauta informācija par tā faktisko stāvokli dabā. Jaunais dzīvokļa īpašuma ieguvējs ar pārējiem dzīvokļu īpašumu īpašniekiem varēs lemt par to vai būves pamati demontējami vai būve atjaunojama.  

 
	1. Saskaņā ar Publiskas personas mantas atsavināšanas likuma 4. panta pirmo daļu un 5. panta pirmo daļu atļaut valsts akciju sabiedrībai "Valsts nekustamie īpašumi", ievērojot Publiskas personas mantas atsavināšanas likuma 45. panta pirmās daļas nosacījumus, pārdot izsolē valsts nekustamo īpašumu (nekustamā īpašuma kadastra Nr. 17009017174) – dzīvokļa īpašumu Nr.1 (telpu grupas kadastra apzīmējums 17000400289001001) un kopīpašuma 480/2405 domājamās daļas no četrām būvēm (būvju kadastra apzīmējumi 17000400289001; 17000400289002; 17000400289003 un 17000400289004) un zemes vienības (zemes vienības kadastra apzīmējums 17000400289) 0,0696 ha kopplatībā – Uliha ielā 84 -1, Liepājā, kas ierakstīts zemesgrāmatā uz valsts vārda Finanšu ministrijas personā.

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 06.02.2025.)
Ņemot vērā, ka rīkojuma projekts šobrīd paredz atsavināt valsts nekustamo īpašumu - dzīvokļa īpašumu Nr.1 (telpu grupas kadastra apzīmējums 17000400289001001), kas dabā vairs neeksistē (un tam piederīgās kopīpašuma 480/2405 domājamās daļas no četrām būvēm un zemes vienības), lūdzam papildināt anotāciju ar skaidrojumu par to, kā šāda situācija izveidojusies (kā noticis tas, ka dzīvojamā māja, kurā atradās attiecīgais dzīvoklis, ir nojaukta). 

Tāpat lūdzam papildināt anotāciju ar izvērtējumu par īpašuma tiesībām, to apmēru, kas saglabājušās vai nodotas valstij pēc dzīvojamās mājas, kurā atradās dzīvoklis, nojaukšanas, īpaši ņemot vērā Dzīvokļa īpašuma likuma regulējumu. Proti, kas paredz, ka dzīvokļa īpašums ir dzīvojamā mājā tiesiski nodalīts patstāvīgs nekustamais īpašums un dzīvokļa īpašums kā lietu kopība sastāv no atsevišķā īpašuma un attiecīgas kopīpašuma domājamās daļas, savukārt dzīvokļa īpašuma sastāvā ietilpstošais atsevišķais īpašums un kopīpašuma domājamā daļa tiesiski nav atdalāmi.

Lūdzam faktiski un tiesiski sakārtot valsts nekustamo īpašumu pirms valsts nekustamā īpašuma atsavināšanas privātpersonām. 
Piedāvātā redakcija
-
	Ņemts vērā
Skaidrojam, ka atbilstoši saskaņā ar NĪVKIS valsts nekustamā īpašuma (nekustamā īpašuma kadastra Nr. 17009017174) dzīvokļa īpašuma Nr.1  – Uliha ielā 84, Liepājā (turpmāk – dzīvokļa īpašums Nr.1) sastāvā, bez dabā neeksistējošās
dzīvojamās telpu grupas (telpu grupas kadastra apzīmējums 17000400289001 001)  48 m2 kopplatībā -  adresi Uliha iela 84 - 1, Liepājā, vēl ietilpst:
kopīpašuma 480/2405 domājamās daļas no būvēm:
- dzīvojamās mājas (būves kadastra apzīmējums 17000400289001), kas pilnībā sadalīta dzīvokļu īpašumos 181,5 m2 platībā ar adresi Uliha ielā 84, Liepājā, no kuras dabā ir saglabājies konstruktīvais elements - pamati;
 - dzīvojamās mājas (būves kadastra apzīmējums 17000400289002), kas pilnībā sadalīta dzīvokļu īpašumos 99,3 m2 ar adresi Dārtas iela 14, Liepājā;
- būves – tualetes (būves kadastra apzīmējums 17000400289003) 4,2 m2 platībā ar adresi Dārtas iela 14, Liepājā;
- būves – garāžas  (būves kadastra apzīmējums 17000400289004) 21 m2 ar adresi Uliha ielā 84, Liepājā;  
-  kopīpašuma 480/2405 domājamās daļas no zemes vienības (zemes vienības kadastra apzīmējums 17000400289) 0,0696 ha kopplatībā ar adresi Uliha ielā 84, Liepājā.
Saskaņā ar publiski pieejamo informāciju interneta vietnēs: https://www.delfi.lv/161/criminal/31141041/ugunsgreka-liepaja-miris-cilveks
un
https://www.liepajniekiem.lv/zinas/sabiedriba/grausts-apdraud-dzivibu/
būve ar kadastra apzīmējumu 17000400289001 2010.gadā cietusi ugunsgrēkā un ņemot vērā, ka tās tehniskais stāvoklis radījis draudus sabiedrības drošībai, atbilstoši rīkojuma projekta paskaidrojošajos dokumentos pievienotajai  Liepājas Centrālās administrācijas 22.02.2024. vēstulei Nr.398/1.11 minētā – ir nojaukta līdz pamatiem.

Anotācijā minēts, ka, pamatojoties uz Kurzemes apgabaltiesas zvērinātas notāres Jevgenijas Jaunģelžes 09.01.2019. izdoto notariālo aktu Nr. 126 par mantojuma lietas izbeigšanu 09.05.2015. mantojuma lietā Nr.73/175935/18, ar kuru mantojamā manta tika atzīta par bezmantinieka mantu un Ministru kabineta 02.07.2013. noteikumu Nr. 364 „Noteikumi par zvērināta tiesu izpildītāja rīcību ar bezmantinieku mantu” 12.punktu, 14.1. apakšpunktu un Civillikuma 416. panta septīto daļu, ar aktu Nr.00031/008/2024-AKT “Par valstij piekrītošā nekustamā īpašuma  (nekustamā īpašuma kadastra Nr. 1700 901 7174) – dzīvokļa īpašuma Nr. 1 – Uliha ielā 84, Liepājā, nodošanu un pieņemšanu valsts īpašumā Finanšu ministrijas valdījumā un valsts akciju sabiedrības “Valsts nekustamie īpašumi” pārvaldīšanā”” (turpmāk – Akts)  no Kurzemes apgabaltiesas iecirkņa Nr. 8 zvērināta tiesu izpildītāja Jura Kalniņa dzīvokļa īpašums Nr.1 pārņemts Finanšu ministrijas valdījumā un grāmatvedības uzskaitē, un VNĪ pārvaldīšanā ar Akta parakstīšanas dienu, t.i., ar 26.02.2024. Pēc dzīvokļa īpašuma Nr.1 pārņemšanas   īpašuma tiesības uz dzīvokļa īpašumu Nr.1  nostiprinātas valstij Finanšu ministrijas personā Liepājas pilsētas zemesgrāmatas nodalījumā Nr. 3870 - 1, lēmuma datums: 22.04.2024. Pamats: 26.02.2024. akts Nr.00031/008/2024-AKT (VNI reg. Nr. A/2024/1264) par valstij piekritīgo nekustamā īpašuma nodošanu un pieņemšanu.
Papildus skaidrojam, ka atbilstoši rīkojuma projektam  papildu dokumentos pievienotajā Kurzemes apgabaltiesas iecirkņa Nr. 8 zvērināta tiesu izpildītāja Jura Kalniņa vēstulē par izpildu lietu Nr.00001/008/2019-BL sniegtajai informācijai, gan dzīvokļa īpašuma Nr.1 kreditors - Liepājas pilsētas pašvaldība, ir atteikusies paturēt nekustamo īpašumu sev par īpašumam noteikto kadastrālo vērtību- 6316 euro.  Tāpat arī sabiedrība ar ierobežotu “Publisko aktīvu pārvaldītājs Possessor” ir atteikusies pārņemt tās valdījumā dzīvokļa īpašumu Nr.1, līdz ar to pārņemt dzīvokļa īpašumu Nr.1 lūgts Finanšu ministrijai.
Ņemot vērā, ka  dzīvokļa īpašums Nr.1 juridiski pastāv, valsts nevar atteikties no tai piekritīgiem nekustamiem īpašumiem. Vienlaikus šāds īpašums nav nepieciešams valsts funkciju nodrošināšanai, valsts kā viena dzīvokļa īpašuma īpašniece bez citu dzīvokļu īpašnieku piekrišanas nevar faktiski un tiesiski sakārtot valsts nekustamo īpašumu ne demontējot būves pamatus, ne atjaunojot būvi un dzīvojamo telpu grupu.
Ievērojot Publiskas personas finanšu līdzekļu un mantas izšķērdēšanas novēršanas likumā publiskām personām uzlikto pienākumu lietderīgi rīkoties ar finanšu līdzekļiem un mantu optimālākais risinājums ir tā virzīšana atsavināšanai.
Jaunais dzīvokļa īpašuma ieguvējs kopā ar citiem dzīvokļu īpašumu īpašniekiem varēs attiecīgi lemt par turpmāko rīcību attiecībā uz būvi (būves kadastra apzīmējums 17000400289001).

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (VARAM - 06.02.2025.)
Uz zemes vienības (zemes vienības kadastra apzīmējums 17000400289) atrodas  divas zemesgrāmatā nereģistrētas būves:  būve – šķūnis (būves kadastra apzīmējums 17000400289005) 57,1 m2 platībā un būve – šķūnis (būves kadastra apzīmējums 17000400289006) 6,3 m2 platībā.
Atbilstoši likuma “Par nekustamā īpašuma ierakstīšanu zemesgrāmatās” 19. panta pirmās daļas 1. punktā noteiktajam, zemesgrāmatā kā patstāvīgi īpašuma objekti nav ierakstāmas mazēkas, izņemot garāžas. Atbilstoši Ministru kabineta 2014.gada 19.augusta noteikumiem Nr.500 “Vispārīgie būvnoteikumi”, 2.20. apakšpunktam, mazēka ir vienstāva ēka, kuras apbūves laukums nav lielāks par 25 m2.
Ņemot, ka viena zemesgrāmatā neierakstītā šķūņa (būves kadastra apzīmējums 17000400289005) platība ir 57,1 m2, tā nav mazēka, tādējādi ir ierakstāma zemesgrāmatā. Lūdzam skaidrot tālāko rīcību ar šo būvi - vai pienākums ierakstīt zemesgrāmatā šo zemesgrāmatā neierakstīto būvi vai to demontēt tiks uzlikts nākamajam nekustamā īpašuma īpašniekam, ņemot vērā, ka būve ir ierakstāma zemesgrāmatā.
Piedāvātā redakcija
-
	Ņemts vērā
Priekšlikums ir izvērtēts. Skaidrojam, ka veicot nekustamā īpašuma (nekustamā īpašuma kadastra nr. 17000400289) Uliha ielā 84, Liepājā, apsekošanu dabā konstatēts, ka būve – šķūnis 57,1 m2 platībā (būves kadastra apzīmējums 1700 040 0289 005) – Uliha ielā 84, Liepājā, dabā faktiski ir rinda ar nelielām, neviendabīgām un neapmierinošā stāvoklī esošām koka konstrukcijas celtnēm, kuras tiek izmantotas kā malkas šķūņi vai kā  sadzīvē vairs nevajadzīgu mantu novietošanai (lūdzam skatīt sadaļā “Papildu dokumenti” pievienoto nekustamā īpašuma vienkāršotās apsekošanas anketu).
Ievērojot Publiskas personas finanšu līdzekļu un mantas izšķērdēšanas novēršanas likumā publiskām personām uzlikto pienākumu lietderīgi rīkoties ar finanšu līdzekļiem un mantu, nebūtu samērīgi tērēt finanšu un administratīvos resursus, kas pārsniegtu būves vērtību, lai veiktu visas nepieciešamās darbības būves demontāžai vai tās reģistrēšanai zemesgrāmatā nekustamā īpašuma sastāvā.
Atbilstoši VNĪ būveksperta aprēķiniem būves pamatu demontāžas, teritorijas rekultivācijas un dokumentācijas sakārtošanas (kadastra datu aktualizācijas)  izmaksas - 22 000, 00 euro, savukārt būves reģistrēšanas zemesgrāmatā izmaksas (uzmērīšanas darbi, dokumentācijas sakārtošana, kancelejas/valsts nodevas) – aptuveni 400,- euro .
Civillikuma 1068.pants noteic, ka rīkoties ar kopīpašuma priekšmetu, kā visumā, tā arī noteiktās atsevišķās daļās, drīkst tikai ar visu kopīpašnieku piekrišanu. Savukārt, Dzīvokļa īpašuma likuma 5.pants noteic,  ka mainoties atsevišķā īpašuma kopējai platībai, attiecīgi mainās arī katrā dzīvokļa īpašumā ietilpstošās kopīpašuma domājamās daļas apmērs, un, ka dzīvokļa īpašumā ietilpstošo kopīpašuma domājamo daļu pārrēķina un reģistrē atbilstoši NĪVKIS reģistrētajiem aktuālajiem būves datiem, pamatojoties uz dzīvokļu īpašnieku kopības lēmumu. 
VNĪ rīcībā nav citu dzīvokļu īpašnieku piekrišanas veikt darbības kuru rezultātā tiktu izmainītas dzīvokļu īpašumu kopējās platības un attiecīgi  mainīt arī katrā dzīvokļa īpašumā ietilpstošās kopīpašuma domājamās daļas apmēru.  

Ņemot vērā minēto, anotācijā minēta informācija: “…lai nākamajam Valsts dzīvokļa īpašuma ieguvējam nodrošinātu pilnīgu informāciju par nekustamo īpašumu, izsoles noteikumos tiks iekļauta informācija par tā faktisko stāvokli dabā, kā arī par to, ka turpmākai rīcībai attiecībā uz būvēm (būvju kadastra apzīmējumi demontāžai 17000400289005 vai 17000400289006) Valsts dzīvokļa ieguvējam būs nepieciešams vienoties ar visiem nekustamā īpašuma, kas pilnībā sadalīts 6 dzīvokļu īpašumos (dzīvokļu īpašumu kadastra Nr.17009013730, 17009017174; 17009019889; 17009025716; 17009027572 un 17009030372) dzīvokļu īpašniekiem.”

